איימי שומר

איימי בת' שומר (באנגלית: Amy Beth Schumer; נולדה ב-1 ביוני 1981) היא שחקנית, קומיקאית, סטנדאפיסטית, תסריטאית ומפיקת טלוויזיה אמריקאית יהודייה. זוכת פרס אמי על הסדרה שלה "איימי שומר" ("Inside Amy Schumer"). שומר נולדה וגדלה בעיר ניו יורק שבמדינת ניו יורק, ארצות הברית. אביה, גורדון שומר, הוא בעלים של חברת ריהוט, וכן ממשפחה יהודית ממוצא אשכנזי. אמה, סנדרה (לבית ג'ונס), מגיעה מרקע נוצרי-פרוטסטנטי, אם כי היא התגיירה. שומר היא דודנית של הסנאטור האמריקני מטעם המפלגה הדמוקרטית, צ'אק שומר. בתחילת נעוריה הוריה התגרשו. לאחר מכן עברה לנסאו שבאי לונג איילנד שם גם הלכה ל-Hebrew school ששכן בבית הכנסת הרפורמי שבעיירת רוקוויל סנטר שבו הייתה חברה אמה בוועד. בשנת 1999 סיימה את לימודיה בתיכון סאות' סייד, ובשנת 2003 סיימה תואר בתיאטרון מאוניברסיטת טוזון שבמרילנד. לאחר מכן שבה לניו יורק ולמדה שנתיים בבית ספר לאמנויות הבמה William Esper Studio, ובמקביל עבדה כמלצרית וכברמנית. הופיעה בקומדיה השחורה של אוף-ברודוויי, "Keeping Abrest" שם שיחקה אישה צעירה המאובחנת בסרטן השד. ביוני 2004 החלה להופיע כסטנדאפיסטית. בשנת 2009, התארחה בפרק בסדרה "רוק 30". באפריל 2011 יצא אלבום הסטנד-אפ הראשון שלה, "Cutting", ובאותה שנה היא השתתפה בספיישל הטלווזיוני "על הגריל" ("The Roast of") של צ'ארלי שין בערוץ קומדי סנטרל האמריקני, והתארחה בפרק בסדרה הקומית של לארי דייוויד "תרגיע". ב-2012 היא הופיעה ב"גריל" של רוזאן בר, בספיישל שלה בערוץ קומדי סנטרל, בסרט "בדיקת מחיר" לצד פארקר פוזי, ובסרט הדרמה הקומי "דרושה חברה לסוף העולם" בכיכובם של סטיב קארל וקירה נייטלי. באפריל 2013 עלתה ברשת Comedy Central האמריקאית, הסדרה "איימי שומר" ("Inside Amy Schumer") בה שיחקה בתפקיד המרכזי. הסדרה זכתה בפרס אמי ובפרס פיבודי. היא התארחה בשני פרקים בסדרת הדרמה הקומית של לינה דנהאם "בנות". בשנת 2015 הנחתה את טקס פרסי הקולנוע של MTV. מאוחר יותר באותה שנה יצא לאקרנים הסרט "אסון מהלך" (בו כיכבה שומר בתפקידה הקולנועי הראשי הראשון) לצד ביל היידר וכן כתבה את התסריט. את הסרט ביים ג'אד אפאטו. בשנת 2016 ראה אור ספר פרי עטה של שומר "נערה עם קעקוע גב תחתון" ("The Girl with the Lower Back Tattoo"). בשנת 2017 שיחקה בתפקיד ראשי בסרט הקומי "באמאשל'ך", לצידה של גולדי הון שגילמה את אמה של דמותה של שומר. באותה שנה שיחקה בסרט הדרמה "כשגיבורים חוזרים". באותה שנה ביצעה את הופעת הבכורה שלה במחזה של ברודוויי "Meteor Shower" שכתב סטיב מרטין. שומר הייתה מועמדת לפרס טוני לשחקנית הטובה ביותר במחזה לשנת 2018, אך לא-זכתה. בשנת 2018 כיכבה בסרט הקומדיה "מרגישה פצצה", אותו גם הפיקה. בשנת 2020 עלתה תוכנית בישול שנקראת "Amy Schumer Learns to Cook" ברשת Food Network האמריקאית, שצולמה כולה בביתם המשותף של שומר ובעלה השף. בשנת 2022 השתתפה בתפקיד עצמה בעונה השנייה של הסדרה הקומית "רק רוצחים בבניין". באוקטובר 2023, שומר, יחד עם עוד מאות שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס בעקבות מתקפת הפתע על ישראל. הקמפיין שהושק לצד המכתב נקרא #NoHostageLeftBehind. המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס. ב-3 בפברואר 2018 נישאה לשף כריס פישר(אנ') במאליבו שבקליפורניה. היא חשפה באחד ממופעי הסטנד-אפ שלה כי בן-זוגה אובחן עם תסמונת אספרגר. במאי 2019 נולד בנם. בפברואר 2024 הסבירה שפניה תפוחות כתוצאה מתסמונת קושינג. אתר האינטרנט הרשמי של איימי שומר איימי שומר, ברשת החברתית פייסבוק איימי שומר, ברשת החברתית אקס (טוויטר) איימי שומר, ברשת החברתית אינסטגרם איימי שומר, ברשת החברתית טיקטוק איימי שומר, סרטונים בערוץ היוטיוב איימי שומר, במסד הנתונים הקולנועיים IMDb (באנגלית) איימי שומר, באתר "אידיבי", מאגר הידע העברי לקולנוע ישראלי ועולמי איימי שומר, באתר AllMovie (באנגלית) איימי שומר, באתר Rotten Tomatoes (באנגלית) איימי שומר, באתר Box Office Mojo (באנגלית) איימי שומר, באתר Metacritic (באנגלית) איימי שומר, במסד הנתונים הקולנועיים KinoPoisk (ברוסית) איימי שומר, באתר MusicBrainz (באנגלית) איימי שומר, באתר Discogs (באנגלית) איימי שומר, באתר Songkick (באנגלית) איימי שומר, באתר בילבורד (באנגלית) איימי שומר, באתר אנציקלופדיה בריטניקה (באנגלית) ניב הדס, הקומיקאית איימי שומר קורעת את הרשת ואת הסקסיזם, באתר הארץ, 22 במאי 2015 רותה קופפר, איימי שומר מוכיחה: יש פמיניסטית עם חוש הומור, באתר הארץ, 5 במאי 2015 עומר ברק, תנועת השומר: איך הפכה איימי שומר לפה החדש של הרווקות באמריקה?, באתר Xnet‏, 22 בנובמבר 2014 עידו ישעיהו‏, שומר אחותי: 10 המערכונים הטובים ביותר של איימי שומר, באתר וואלה, 21 ביולי 2015 סגנון, "גזענית": מעריצי ביונסה נגד איימי שומר, באתר nrg‏, 25 באוקטובר 2016 חגית גינזבורג, למה כולם אוהבים לשנוא את איימי שומר?, באתר הארץ, 2 במאי 2022 איימי שומר בראיון: "המצב הוא שאי אפשר להגיד דבר להגנת יהודים אחרים", באתר הארץ, 2 במאי 2024 Molyneaux, Libby (3 באוגוסט 2015). "Amy Schumer joins her cousin, Sen. Chuck Schumer, in gun control fight SCHUMER". Mashable. נבדק ב-3 באוגוסט 2015. He is not my uncle, he is my dad's cousin, I don't even think they are first cousins. {{cite web}}: (עזרה) Matt Donnelly, Hollywood Stars and Executives Thank President Biden for Leadership, Call for Release of All Hamas Hostages, Variety, ‏2023-10-23 (באנגלית אמריקאית) ענבל חייט, רכילות, באתר ישראל היום, 20 במרץ 2019 "Amy Schumer: Actress reveals she has Cushing's Syndrome" (באנגלית בריטית). 2024-02-26. נבדק ב-2024-04-17. Every Kids’ Choice 2024 Winner!, Nick (באנגלית)